Tħabbret il-mewt ta’ Teddie Borg, ġurnalist veteran sportiv magħruf l-iżjed għall-imħabba li kellu għall-isport tal-ibburdjar. Għal diversi snin Teddie kien iċ-Chairman tal-Kumitat tar-Regatta, kif ukoll membru fil-Kunsill Malti għall-Isport. Kien membru attiv tal-Malta Powerboat Federation u kellu karigi wkoll fil-Kumitati tal-Malta Sailing Federation u r-Royal Malta Yacht Club. Teddie miet kmieni dalgħodu fl-età ta’ 78 sena wara marda qasira. Teddie Borg kien producer ta’ numru ta’ programmi televiżivi fl-isport fuq Television Malta u Radju Malta. Il-PBS u l-kollegi tiegħu kollha f’Television Malta u Radju Malta jagħtu l-kondoljanzi lill-familja ta’ Teddie Borg.